techiaith/cofnodycynulliad_en-cy huggingface dataset:
English: Thank you, Paul. I have set out, as Cabinet Secretary, on a number of occasions the programme of education reforms to improve education across Wales, and, of course, that does include Pembrokeshire. These include the development of a new curriculum and assessment reform, improved initial teacher education, teachers' professional learning, building leadership capacity and reducing the attainment gap.
Welsh: Diolch, Paul. Fel Ysgrifennydd y Cabinet, rwyf wedi nodi'r rhaglen o ddiwygiadau addysg i wella addysg ledled Cymru ar sawl achlysur, ac wrth gwrs, mae hynny'n cynnwys Sir Benfro. Mae'r rhain yn cynnwys datblygu cwricwlwm newydd a diwygio'r broses asesu, gwella addysg gychwynnol i athrawon, dysgu proffesiynol athrawon, meithrin arweinwyr a lleihau'r bwlch cyrhaeddiad.
English: I'm grateful to the Cabinet Secretary for her response. Now, you may be aware, Cabinet Secretary, of the reading ambassadors scheme, which aims to improve children's reading skills by working closely with cluster primary schools in my constituency. This collaboration has been praised in a recent ERW report, with the Schools Challenge Cymru adviser, Hefina Thomas, saying it had resulted in 'a direct impact on standards'. In light of this, can you tell us what the Welsh Government is doing to promote this activity, so that all schools across Pembrokeshire can benefit from this kind of collaboration?
Welsh: Rwy'n ddiolchgar i Ysgrifennydd y Cabinet am ei hymateb. Nawr, efallai eich bod yn ymwybodol, Ysgrifennydd y Cabinet, o'r cynllun llysgenhadon darllen, sy'n gobeithio gwella sgiliau darllen plant drwy weithio'n agos gyda chlystyrau ysgolion cynradd yn fy etholaeth. Canmolwyd y cydweithio hwn mewn adroddiad diweddar gan Ein Rhanbarth ar Waith, gyda chynghorydd Her Ysgolion Cymru, Hefina Thomas, yn dweud ei fod wedi arwain at 'effaith uniongyrchol ar safonau'. Yng ngoleuni hyn, a allwch ddweud wrthym beth y mae Llywodraeth Cymru yn ei wneud i hyrwyddo'r gweithgarwch hwn, er mwyn i bob ysgol ledled Sir Benfro allu elwa ar y math hwn o gydweithredu?
English: Paul, thank you very much for highlighting that good practice that happens in your area. As you know, because of concerns regarding the standards of education in Pembrokeshire, particularly the inability of Pembrokeshire's high schools to improve their level 2-plus attainment rates as quickly as the Welsh average, the regional consortium has recently deployed additional advisory support into the county of Pembrokeshire. Estyn have carried out a case conference in the county of Pembrokeshire to try and impress upon the council and the local education authority the measures that they feel are necessary for the council to take to improve standards. But it is clear such schemes as that, where we can increase pupils' literacy within the primary school sector, bode well for their ability to access the curriculum later on, and I would hope and expect that the regional consortia are learning from good practice and are utilising the resources that they have from the education improvement grant to ensure that where programmes are successful, they are replicated.
Welsh: Paul, diolch yn fawr iawn am dynnu sylw at yr arferion da sy'n digwydd yn eich ardal. Fel y gwyddoch, oherwydd pryderon ynghylch safonau addysg yn Sir Benfro, yn enwedig anallu ysgolion uwchradd Sir Benfro i wella eu cyfraddau cyrhaeddiad lefel 2 ac uwch mor gyflym â'r cyfartaledd yng Nghymru, mae'r consortiwm rhanbarthol wedi cyflwyno cymorth cynghorol ychwanegol yn ddiweddar ar gyfer Sir Benfro. Mae Estyn wedi cynnal cynhadledd achos yn Sir Benfro er mwyn ceisio cymell y cyngor a'r awdurdod addysg lleol i weithredu mesurau y teimlant y dylai'r cyngor eu rhoi ar waith er mwyn gwella safonau. Ond mae'n amlwg fod cynlluniau o'r fath, lle gallwn wella llythrennedd disgyblion yn y sector cynradd, yn argoeli'n dda o ran eu gallu i gael mynediad at y cwricwlwm yn nes ymlaen, a byddwn yn gobeithio ac yn disgwyl bod y consortia rhanbarthol yn dysgu o arferion da ac yn defnyddio'r adnoddau sydd ganddynt o'r grant gwella addysg i sicrhau bod rhaglenni, lle maent yn llwyddiannus, yn cael eu hailadrodd.
English: Well, around five years ago, education in Pembrokeshire was in such a poor state that the Government had to send a specialist team in to save the situation there. Since then, education in Pembrokeshire has improved. Now, the county is around the middle of the list of counties in terms of educational attainment. I would still think that there is room for improvement, though. The disagreement that there's been recently over the sixth-form provision in Pembrokeshire also suggests that the county council hadn't had as firm a grip as it should've had on progress in education in this county. Given the fact that there is a possible change of leadership in Pembrokeshire at the moment, does the Cabinet Secretary intend to get in touch with the county council to ensure that that progress that we have seen over the past four years does continue, and that pupils in Pembrokeshire can expect their council to continue on a path from the poor position they were in five years ago to something far more positive for those pupils in future?
Welsh: Wel, tua phum mlynedd yn ôl, roedd addysg yn sir Benfro mewn cyflwr cyn waethed roedd yn rhaid i'r Llywodraeth yrru tîm arbenigol i mewn i achub y cam a'r cyfle yn fanna. Ers hynny, mae addysg yn sir Benfro wedi gwella, nawr bod y sir tua chanol y rhestr o siroedd o ran cyflawniad addysgiadol. Byddwn i'n tybio bod lle i wella o hyd. Mae'r anghytuno sydd wedi bod yn ddiweddar dros y chweched dosbarth yn sir Benfro hefyd yn awgrymu nad oedd y cyngor sir wedi dal gafael cystal ag y dylen nhw fod ar gynnydd yn addysg yn y sir yma. Gyda'r ffaith bod newid arweinyddiaeth posib yn sir Benfro ar hyn o bryd, a ydy'r Ysgrifennydd Cabinet yn bwriadu mynd i gyswllt â'r cyngor sir i wneud yn siŵr bod y cynnydd - peth cynnydd - rydym ni wedi ei weld yn ystod y pedair blynedd diwethaf yn parhau a bod disgyblion yn sir Benfro yn gallu disgwyl i'w cyngor sir nhw gario ymlaen ar y llwybr o'r sefyllfa wael lle'r oedden nhw bum mlynedd yn ôl i rywbeth llawer mwy llawn elw ar gyfer y disgyblion hynny?
English: Thank you, Simon. It is true to say that the level 2-plus inclusive in Pembrokeshire has improved from 51 per cent in 2011 to just over 59 per cent in 2016, and this is an improvement in attainment of 8.3 per cent since 2011, but it is not where you or I would want Pembrokeshire to be. You're quite right, it is the primary responsibility of the new administration to get to grips with their school improvement plans, school organisation plans, to drive standards up further. As I've said in answer to Paul Davies, the regional consortia, because of concerns about Pembrokeshire, have deployed additional support to the county and I can assure you I will be meeting with the portfolio holder and the director of education in Pembrokeshire, as I do regularly with all portfolio holders and directors of education, to impress upon them the need to make progress.
Welsh: Diolch, Simon. Mae'n wir dweud bod y trothwy cynwysedig Lefel 2 ac uwch yn Sir Benfro wedi gwella o 51 y cant yn 2011 i ychydig dros 59 y cant yn 2016, ac mae hwn yn welliant o 8.3 y cant yn y cyrhaeddiad ers 2011, ond nid yw ar y lefel y byddech chi a minnau'n dymuno gweld Sir Benfro. Rydych yn hollol iawn, prif gyfrifoldeb y weinyddiaeth newydd fydd mynd i'r afael â'u cynlluniau gwella ysgolion, cynlluniau trefniadaeth ysgolion, i godi safonau'n uwch byth. Fel y dywedais mewn ymateb i Paul Davies, mae'r consortia rhanbarthol, oherwydd pryderon ynghylch Sir Benfro, wedi darparu cymorth ychwanegol i'r sir a gallaf roi sicrwydd i chi y byddaf yn cyfarfod â deiliad y portffolio a'r cyfarwyddwr addysg yn Sir Benfro, fel y gwnaf yn rheolaidd gyda deiliaid pob portffolio a phob cyfarwyddwr addysg, i bwysleisio'r angen i wneud cynnydd.
English: The Welsh Government places great value in vocational qualifications being made available for 14 to 16-year-olds. Through the Learning and Skills (Wales) Measure 2009, all learners are offered at least three vocational qualifications at key stage 4 in local curriculum offers.
Welsh: Mae Llywodraeth Cymru yn ystyried bod sicrhau bod cymwysterau galwedigaethol ar gael i bobl ifanc 14 i 16 oed yn bwysig iawn. Drwy Fesur Dysgu a Sgiliau (Cymru) 2009, mae pob dysgwr yn cael cynnig o leiaf tri chymhwyster galwedigaethol yng nghyfnod allweddol 4 mewn cynigion cwricwlwm lleol.
English: Thank you for that answer, Minister, and it's important that we ensure parity of esteem for vocational qualifications as, for many, that's going to be a stronger route for them into further education and into work opportunities, and it allows young people to demonstrate the skills that, perhaps, the academic route doesn't offer. Now, as such, too many parents and too many young people are still of the view that the traditional A-level is the only way forward for them. There is a different way, and you've highlighted there that you're offering vocational education, but it's about telling them the benefits of that so they understand what they can gain out of that. Now, vocational qualifications offer routes for many young people into further or higher education, into work opportunities, into areas that need the skills and competencies of those individuals. So, how are you going to actually work with FE colleges and other institutions to promote the vocational qualifications amongst the 14 to 16-year-olds so that, when they finish their GCSE courses, they actually have a good understanding of the opportunities available to them, and the pathways that they can take when they leave?
Welsh: Diolch am eich ateb, Gweinidog, ac mae'n bwysig ein bod yn sicrhau parch cydradd i gymwysterau galwedigaethol, oherwydd i lawer o bobl, bydd hwnnw'n llwybr cryfach tuag at addysg bellach a chyfleoedd gwaith, ac mae'n galluogi pobl ifanc i ddangos y sgiliau nad yw'r llwybr academaidd, o bosibl, yn eu cynnig. Nawr, fel y cyfryw, mae gormod o rieni a gormod o bobl ifanc yn dal o'r farn mai'r Safon Uwch draddodiadol yw'r unig ffordd ymlaen ar eu cyfer hwy. Mae ffordd wahanol ar gael, a nodoch eich bod yn cynnig addysg alwedigaethol, ond mae'n ymwneud â dweud wrthynt ynglŷn â manteision hynny fel eu bod yn deall beth y gallant ei elwa ohono. Nawr, mae cymwysterau galwedigaethol yn cynnig mynediad i lawer o bobl ifanc at addysg bellach neu uwch, at gyfleoedd gwaith, at feysydd sy'n galw am sgiliau a chymwyseddau'r unigolion hynny. Felly, sut y byddwch yn gweithio gyda cholegau addysg bellach a sefydliadau eraill mewn gwirionedd i hyrwyddo'r cymwysterau galwedigaethol ymysg pobl ifanc 14 i 16 oed fel eu bod yn ymwybodol iawn, pan fyddant yn gorffen eu cyrsiau TGAU, o'r cyfleoedd sydd ar gael iddynt, a'r llwybrau y gallant eu cymryd pan fyddant yn gadael?
English: Can I say I absolutely agree with the points made by the Member in his question? It's important that all learners have access to a curriculum that best suits their individual learning pathways and meets their wide range of interests and abilities, and that there is parity of esteem between those choices. Members will be pleased to hear that, in this academic year, all schools and FE colleges in Wales have either met or exceeded the local curriculum offer requirements of the 14-19 learning pathways. But can I say this in answer to his question? I think he's absolutely right to identify the issue of how we take forward that sort of training opportunity, skills acquisition, and the curriculum for 14 to 16-year-olds. Members may be aware that the Welsh Government is undertaking a pilot to support junior apprenticeships, which is being taken forward in collaboration with Cardiff and Vale College. That started this year, and we're looking, at the moment, at this pilot. I have to say, I'm minded, and I have asked officials to explore whether or how we can expand and build upon this pilot and move forward with more urgency, so that, if the pilot proves to be an effective way of ensuring not just a parity of esteem, but better qualifications for people at 16, we can expand it more mainstream as soon as possible.
Welsh: A gaf fi ddweud fy mod yn cytuno'n llwyr â'r pwyntiau a wnaeth yr Aelod yn ei gwestiwn? Mae'n bwysig fod gan bob dysgwr fynediad at gwricwlwm sy'n gweddu orau i'w llwybrau dysgu unigol ac sy'n bodloni eu hystod eang o ddiddordebau a galluoedd, a bod parch cydradd rhwng y dewisiadau hynny. Bydd yr Aelodau'n falch o glywed, yn y flwyddyn academaidd hon, fod pob ysgol a choleg addysg bellach yng Nghymru naill ai wedi bodloni neu ragori ar ofynion cynnig y cwricwlwm lleol mewn perthynas â'r llwybrau dysgu 14-19 oed. Ond a gaf fi ddweud hyn mewn ymateb i'w gwestiwn? Credaf ei fod yn llygad ei le i nodi'r cwestiwn ynglŷn â sut rydym yn bwrw ymlaen â chyfle hyfforddi o'r fath, caffael sgiliau, a'r cwricwlwm ar gyfer pobl ifanc 14 i 16 oed. Efallai fod yr Aelodau'n ymwybodol fod Llywodraeth Cymru yn cynnal cynllun peilot i gefnogi prentisiaethau iau, sy'n cael ei roi ar waith ar y cyd â Choleg Caerdydd a'r Fro. Dechreuodd hwnnw eleni, ac rydym yn edrych, ar hyn o bryd, ar y cynllun peilot hwn. Mae'n rhaid i mi ddweud, rwy'n awyddus, ac rwyf wedi gofyn i swyddogion ymchwilio os neu sut y gallwn ehangu ac adeiladu ar y cynllun peilot hwn a symud ymlaen gyda mwy o frys, er mwyn sicrhau, os yw'r cynllun peilot yn profi'n ffordd effeithiol o sicrhau nid yn unig parch cydradd, ond cymwysterau gwell i bobl yn 16 oed, y gallwn ei ehangu'n fwy cyffredinol cyn gynted â phosibl.
English: Minister, vocational education is very important to looked-after children, and can I welcome the very good news we had today about the number of looked-after children achieving the level 2 inclusive threshold, which now stands at 23 per cent? That's still 37 per cent behind the peer group, and obviously we've got to get up to as close to the peer group as possible, but it is a 10 percentage point improvement on 2012. I do hope you'll be able to confirm that the Government takes this welcome news as a first step, and also in terms of looking at vocational education and ensuring that progress there matches the ambition that we're now setting for educational attainment in general for looked-after children.
Welsh: Gweinidog, mae addysg alwedigaethol yn bwysig iawn i blant sy'n derbyn gofal, ac a gaf fi groesawu'r newyddion da iawn a gawsom heddiw ynglŷn â nifer y plant sy'n derbyn gofal ac sy'n cyrraedd y trothwy cynwysedig Lefel 2, sef 23 y cant erbyn hyn? Mae hynny'n dal i fod 37 y cant yn is na'r grŵp cyfoedion, ac yn amlwg mae'n rhaid i ni sicrhau ein bod mor agos â phosibl at y grŵp cyfoedion, ond mae'n welliant o 10 pwynt canran ers 2012. Gobeithiaf y gallwch gadarnhau bod y Llywodraeth yn ystyried y newyddion calonogol hwn yn gam cyntaf, a hefyd o ran edrych ar addysg alwedigaethol a sicrhau bod cynnydd yn y cyswllt hwnnw yn cyfateb i'r uchelgais rydym yn ei bennu yn awr ar gyfer cyrhaeddiad addysgol yn gyffredinol i blant sy'n derbyn gofal.
English: Yes. We do clearly welcome the improvement, but also we feel impatient that we want to move further and faster. The conversations that I've had with the Cabinet Secretary for Education are focused on how we ensure that that attainment gap is closed, and how we ensure that all children, irrespective of their backgrounds, have the appropriate support to enable them to do that. Junior apprenticeships may be one way of achieving that - it's clearly not the only way of achieving that - but, certainly, we're going to ensure that these opportunities are available to all learners in all parts of Wales.
Welsh: Gallaf. Rydym yn amlwg yn croesawu'r gwelliant, ond rydym hefyd yn teimlo'n rhwystredig gan ein bod yn awyddus i symud ymhellach ac yn gyflymach. Mae'r sgyrsiau rwyf wedi'u cael gydag Ysgrifennydd y Cabinet dros Addysg yn canolbwyntio ar sut rydym yn sicrhau bod y bwlch cyrhaeddiad yn cau, a sut rydym yn sicrhau bod pob plentyn, beth bynnag fo'u cefndir, yn cael y gefnogaeth briodol i'w galluogi i wneud hynny. Gall prentisiaethau iau fod yn un ffordd o gyflawni hynny - yn amlwg, nid dyna'r unig ffordd o gyflawni hynny - ond yn sicr, byddwn yn sicrhau bod y cyfleoedd hyn ar gael i bob dysgwr ym mhob rhan o Gymru.
English: There's currently a shortage of skills in the construction industry, so I wondered if the programme of vocational education puts any emphasis on teaching carpentry, bricklaying, and any of the other related skills that are needed in that industry.
Welsh: Mae prinder sgiliau yn y diwydiant adeiladu ar hyn o bryd, felly tybed a yw'r rhaglen addysg alwedigaethol yn rhoi unrhyw bwyslais ar addysgu gwaith coed, gosod brics, ac unrhyw sgiliau cysylltiedig eraill sydd eu hangen yn y diwydiant hwnnw.
English: The junior apprenticeship programme, run in collaboration with Cardiff and Vale College, does study key routes such as construction, automotive, and prepares learners to progress directly on to full apprenticeship programmes once completed at the age of 16.
Welsh: Mae'r rhaglen brentisiaethau iau, a weithredir ar y cyd â Choleg Caerdydd a'r Fro, yn astudio llwybrau allweddol megis adeiladu, modurol, ac yn paratoi dysgwyr i gamu ymlaen yn uniongyrchol i raglenni prentisiaeth llawn pan fyddant yn eu cwblhau yn 16 oed.
English: Through the Learning in Digital Wales programme, the Welsh Government provides a range of centrally funded digital technologies for primary schools. We provide digital tools and resources through Hwb and are significantly investing in broadband connectivity. However, schools have delegated control to select the most appropriate digital technologies available for their learners.
Welsh: Drwy raglen Dysgu yn y Gymru Ddigidol, mae Llywodraeth Cymru yn darparu ystod o dechnolegau digidol a ariennir yn ganolog ar gyfer ysgolion cynradd. Rydym yn darparu offer ac adnoddau digidol drwy Hwb ac yn buddsoddi'n sylweddol mewn cysylltedd band eang. Fodd bynnag, mae gan ysgolion reolaeth ddirprwyedig i sicrhau bod y technolegau digidol mwyaf priodol ar gael i'w dysgwyr.
English: Thank you for that answer, Minister. Cornist Park primary school in Flint, in my constituency, has been recognised as a digital pioneer school, where the headteacher, Nicola Thomas, has put digital technologies at the centre of their teaching and learning and has supported pupils to be able to take the lead on this themselves. Pupils have led on projects, which include raising awareness, research, and to do with them taking up roles as e-cadets. They've even held a drop-in session in a local bank to educate customers on how to be safe online. Minister, will you join me in recognising Cornist Park school as an example of best practice and urge other schools across Wales to put digital technologies at the centre of their learning?
Welsh: Diolch am eich ateb, Gweinidog. Mae ysgol gynradd Parc Cornist yn y Fflint, yn fy etholaeth, wedi cael ei henwi yn ysgol arloesi ddigidol, lle mae'r pennaeth, Nicola Thomas, wedi sicrhau rhoi technolegau digidol wrth wraidd eu haddysgu a'u dysgu ac wedi cynorthwyo disgyblion i allu cymryd yr awenau yn hyn o beth. Mae'r disgyblion wedi arwain prosiectau, sy'n cynnwys codi ymwybyddiaeth, ymchwil, ac sy'n ymwneud â'u bod yn cyflawni rolau fel e-gadetiaid. Maent hyd yn oed wedi cynnal sesiwn alw heibio mewn banc lleol i addysgu cwsmeriaid ynglŷn â sut i fod yn ddiogel ar-lein. Gweinidog, a wnewch chi ymuno â mi i gydnabod bod ysgol Parc Cornist yn enghraifft o arfer orau ac annog ysgolion eraill ledled Cymru i sicrhau bod technolegau digidol yn ganolog i'w dysgu?
English: I very much agree with what the Member for Delyn has said. Cornist Park community primary school has made great progress since being named as a digital pioneer school, and was also, of course, the winner of the Welsh Government's national digital learning awards in the e-safety category in 2016. This, of course, has now been turned into a case study for others to understand and to share that best practice. I think that Cornist Park primary is a great example of what our ambitions are for all schools across Wales: to embed learning of this sort in the curriculum, and to enable all children and all learners to experience that. I'm particularly anxious that we do place a focus on e-safety. One of the great advantages of these days, these times, is the expansion of what we're able to do online, but, at the same time, we need to ensure that everybody who accesses new services online can do so safely.
Welsh: Cytunaf yn llwyr â'r hyn a ddywed yr Aelod dros Ddelyn. Mae ysgol gynradd gymunedol Parc Cornist wedi gwneud cryn gynnydd ers cael ei henwi'n ysgol arloesi ddigidol, gan ddod yn fuddugol, wrth gwrs, yn y categori e-ddiogelwch yng ngwobrau dysgu digidol cenedlaethol Llywodraeth Cymru yn 2016. Mae hyn bellach, wrth gwrs, wedi'i droi yn astudiaeth achos er mwyn i eraill ddeall a rhannu'r arferion gorau hynny. Credaf fod ysgol gynradd Parc Cornist yn enghraifft wych o'n huchelgeisiau ar gyfer pob ysgol ledled Cymru: cynnwys dysgu o'r math hwn yn y cwricwlwm, a galluogi pob plentyn a phob dysgwr i brofi hynny. Rwy'n arbennig o awyddus i ni ganolbwyntio ar e-ddiogelwch. Un o brif fanteision y dyddiau hyn, yr oes hon, yw ehangder yr hyn y gallwn ei wneud ar-lein, ond ar yr un pryd, mae angen i ni sicrhau y gall pawb sy'n defnyddio gwasanaethau newydd ar-lein wneud hynny'n ddiogel.
English: Minister, I was pleased to receive reports from Ysgol Pontrobert that they're now able to access the Hwb digital learning platform after receiving a long-awaited broadband upgrade. However, the 'Evaluation of the implementation of the Learning in Digital Wales Programme', which was published six months ago, noted that nearly a third of schools did not register any log-ins on Hwb, and made a series of recommendations for the Welsh Government to improve this, including developing a communications strategy targeted at teachers and parents and setting targets for the adoption and usage rates of Hwb. Are you able to provide an update on the progress that the Welsh Government is making in implementing the recommendations of this report?
Welsh: Gweinidog, roeddwn yn falch o gael adroddiadau gan Ysgol Pontrobert eu bod bellach yn gallu defnyddio platfform dysgu digidol Hwb ar ôl cael uwchraddiad hirddisgwyliedig i'w band eang. Fodd bynnag, nododd y 'Gwerthusiad o weithrediad y Rhaglen Dysgu yn y Gymru Ddigidol', a gyhoeddwyd chwe mis yn ôl, nad oedd bron i draean yr ysgolion wedi mewngofnodi unwaith ar Hwb, a gwnaeth gyfres o argymhellion i Lywodraeth Cymru er mwyn gwella'r sefyllfa hon, gan gynnwys datblygu strategaeth gyfathrebu sydd wedi'i thargedu at athrawon a rhieni, a phennu targedau ar gyfer cyfraddau mabwysiadu a defnyddio Hwb. A allwch roi'r wybodaeth ddiweddaraf ynglŷn â'r cynnydd y mae Llywodraeth Cymru yn ei wneud ar weithredu argymhellion yr adroddiad?